CPNREIT : Risk และ reward payoffs น่าดึงดูดใจมากขึ้น
20 มีนาคม 2566

CPNREIT : Risk และ reward payoffs น่าดึงดูดใจมากขึ้น
ราคาหน่วยลงทุนที่ลดลง 8% (-33% YTD) คาดสะท้อน 1) การหมดสัญญาเช่าเร็วขึ้นของ Unilever 2) การลงทุนที่มากและ 3) อัตราตอบแทนพันธบัตรที่สูงขึ้น
ลดราคาเป้าหมายสิ้นปี 66 ลง 20% เป็น 15.4 บาท จากมุมมองเฝ้าระวังมากขึ้นต่อแผนการลงทุนของกอง มูลค่ายุติธรรมกรณีเลวร้ายที่สุดของเราอยู่ที่ 12.3 บาท
เพิ่มคำแนะนำเป็น “ซื้อ” จาก risk และ reward payoffs ที่น่าดึงดูดใจมากขึ้น (-6% เทียบกับ +18%), market IRR ที่ 8.6% และ WALE ระยะเวลา 28 ปี
แผนลงทุน
แผนลงทุนของกองทรัสต์อยู่ในเชิงรุกมากกว่าการคาดการณ์ CPNREIT ตั้งเป้าซื้อทรัพย์สินใหม่ทั้งศูนย์การค้าเซ็นทรัล อุบลราชธานี เซ็นทรัล สุราษฎร์ธานีและอื่น ๆ ซึ่งเรายังไม่ได้รวมในประมาณการของเรา นอกจากนี้ เรายังไม่รวมการต่อสัญญาเช่าใหม่ของศูนย์การค้าเซ็นทรัลปิ่นเกล้าจนกว่าจะมีความชัดเจนมากขึ้น อย่างไรก็ดี ประมาณการของเรารวมการชำระคืนของศูนย์การค้าเซ็นทรัล พระราม 2 ที่ 2.54 หมื่นลบ. ในปี 2568 แล้ว นอกจากนี้ เรายังคาดว่าโครงสร้างสัดส่วนหนี้สินต่อทุนจะอยู่ที่ 35% และ 65% และราคาในการใช้สิทธิจะอยู่ที่ 22.06 บาท ภายใต้สมมติฐานดังกล่าว เราคำนวณมูลค่ายุติธรรมสิ้นปี 2566 ของกองทรัสต์ได้ที่ 19.2 บาท (WACC ที่ 6.1%)
มุมมอง KS
Risk และ reward payoff ของกองทรัสต์น่าดึงดูดใจมากขึ้นหลังหน่วยลงทุนถูกเทขายในช่วงที่ผ่านมาและการคำนวณมูลค่ายุติธรรมที่อยู่ในเชิงอนุรักษ์นิยมของเรา ราคาหน่วยลงทุนขณะนี้มี upside ที่ 18% ต่อราคาเป้าหมายใหม่ของเราและมี downside ที่ 6% ต่อมูลค่ายุติธรรมกรณีเลวร้ายที่สุดของเรา ผลตอบแทนปี 2566/67/68 ยังดีด้วยอัตราตอบแทนเงินปันผลที่ 11.4%/12.5%/8.5%, market IRR ที่ 8.6% และอายุสัญญาคงเหลือเฉลี่ยของระยะเวลาเช่าที่ 28 ปี (ไม่รวมเซ็นทรัล พระราม 2 และเซ็นทรัล ปิ่นเกล้า)
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #CPNREIT